## Rješenje o određivanju mjesne nadležnosti carinarnica za puštanje u slobodan promet određenih vrsta roba

### NN 152/2002 (19.12.2002.), Rješenje o određivanju mjesne nadležnosti carinarnica za puštanje u slobodan promet određenih vrsta roba

# MINISTARSTVO FINANCIJA

2489

Na teme­lju
članka 72. Carinskog zakona (»Narodne novine«, br. 78/99, 94/99, 117/99, 73/00
i 92/01) ministar financija donosi

## RJEŠENJE

### O ODREĐIVANJU MJESNE NADLEŽNOSTI CARINARNICA ZA PUŠTANJE U SLOBODAN PROMET ODREĐENIH VRSTA ROBA

I.

Ovim rješe­njem uređuje se mjesna nadležnost
carinarnica za pušta­nje u slobodan promet određenih vrsta roba, i to:

a) osobnih automobila,

b) određenih vrsta roba za kućansku i osobnu uporabu,
te

c) određenih po­ljoprivrednih ili prehrambenih
proizvoda.

II.

Carinska deklaracija za pušta­nje u slobodan promet
osobnih automobila može se podnijeti samo carinarnicama mjesno nadležnim prema:

a) sjedištu trgovačkog društva, ­nje­gove podružnice
ili trgov­ca pojedinca, koji u vezi s obav­lja­njem svoje re­gistrirane trgovačke
djelatnosti podnosi carinsku deklaraciju za pušta­nje odnosne robe u slobodan
promet ili za čiji račun se takva deklaracija podnosi,

b) mjestu lokacije carinskog skladišta u kojemu je
odnosna roba smještena, ili

c) prebivalištu fizičke osobe koja podnosi ili za
koju se podnosi odnosna carinska deklaracija.

III.

Carinska deklaracija za pušta­nje u slobodan promet
odre­đenih roba za kućansku ili osobnu uporabu, i to: odjeće, sportske odjeće,
rub­lja, poste­ljine i ostalih gotovih tekstilnih proizvoda, obuće i sportske
obuće, torbi i kožne galanterije, kišobrana, posuđa, pribora za jelo, te drugih
kućanskih predmeta od plastike može se podnijeti samo carinarnici mjesno nadležnoj
prema:

a) sjedištu trgovačkog društva, ­nje­gove podružnice
ili trgov­ca pojedinca, koji u vezi s obav­lja­njem svoje re­gistrirane trgovačke
djelatnosti podnosi carinsku deklaraciju za pušta­nje odnosne robe u slobodan
promet ili za čiji račun se takva deklaracija podnosi,

b) prebivalištu fizičke osobe koja podnosi ili za
koju se pod­nosi odnosna carinska deklaracija, u slučajevima kada je za stav­lja­nje
odnosne robe u slobodan promet obvezatno podnoše­nje jedinstvene carinske
deklaracije.

IV.

Carinska deklaracija za pušta­nje u slobodan promet
po­ljoprivredno-prehrambenih proizvoda za koje su propisima o carinskoj tarifi
utvrđene preferencijalne kvote može se podnijeti:

a) Carinarnici Zagreb, Carinske ispostave Jankomir i Žit­njak,

b) Carinarnici Koprivnica, Carinske ispostave
Koprivnica i Varaždin,

c) Carinarnici Osijek, Carinske ispostave Luka Drava
Osijek i Slavonski Brod,

d) Carinarnici Pula, Carinska ispostava Buje,

e) Carinarnici Rijeka, Carinska ispostava Bakar,

f) Carinarnici Zadar, Carinska ispostava Gaženica,

g) Carinarnici Split, Carinska ispostava Sjeverna
Luka Split,

h) Carinarnici Ploče, Carinska ispostava Ploče, te

i) Carinarnici Dubrovnik, Carinska ispostava Gruž –
Dubrov­nik.

V.

Carinska deklaracija za pušta­nje u slobodan promet
svježnih banana može se podnijeti:

a) Carinarnici Zagreb, Carinska ispostava Žit­njak,

b) Carinarnici Rijeka, Carinska ispostava Luka Rijeka
i Bakar,

c) Carinarnici Zadar, Carinska ispostava Gaženica,

d) Carinarnici Split, Carinska ispostava Sjeverna
Luka Split, te

e) Carinarnici Ploče, Carinska ispostava Ploče.

VI.

Danom stupa­nja na snagu ovoga rješe­nja prestaje važiti
Rješe­nje o određiva­nju carinarnica mjerodavnih za cari­nje­nje određene robe
(»Narodne novine«, br. 8/00).

VII.

Ovo rješe­nje stupa na snagu 1. siječ­nja 2003.
godine.

Klasa:
413-01/02-01/558
Urbroj: 513-02-1220/1-02-1
Zagreb, 12. prosinca 2002.

Ministar
financija
**dr. Mato Crkvenac,** v. r.

Rješenje, NN 152/2002-2489